Ksar (druh sídla)

Ksar (z  - al-kasr - zámok, pevnosť, pl.  - al-ksúr; berber. ighrem alebo aghrem, pl. ighrman) je v berberskej, alebo všeobecne severoafrickej architektúre opevnená dedina, ktorú tvorí prepojený systém obytných a skladovacích priestorov. Ksary sa často budovali na vyvýšených miestach a slúžili usadenému obyvateľstvu na ochranu pred útokmi kočovných kmeňov. V strede ksaru býva ústredná citadela pána alebo náčelníka zvaná kasba.

Ksar v prenesenom význame môže označovať hradbami obohnanú obytnú štvrť okolo mediny (napríklad vo Feze, Maroko), citadelu (Tanger, Tunis) alebo celú medinu (Alžír).

Počas berberskej nadvlády na Pyrenejskom polostrove preniklo slovo ksar / kasr do španielčiny ako alkazár, kde označuje centrálny palác, alebo pevnosť v meste. 

 Iné projekty 

Kategória:Urbanizmus
Kategória:Alžírsko
Kategória:Maroko
Kategória:Tunisko